Koordinatoj: 42° 11′ 2″ N 02° 29′ 21″ O﻿ / ﻿42.18389 °N, 2.48917 °O﻿ / 42.18389; 2.48917 (mapo)

**Uloto** (oficiale, en kataluna, **Olot**; prononco: [uɫɔt]) estas la ĉefurbo de la komarko de la Garrotxa, en la provinco Ĝirono, Katalunio, Hispanio.

Etimologio
----------

La etimologio de Olot ne estas klara kaj ekzistas pluraj hipotezoj. Laŭ la *Cronica Universala de Katalunio*, Olot estis fondita de Ulo, iama reĝo de la dinastio de *atlantes*, (tiam nomata Sículo), kun la nomo de *Ulot.*  Alia teorio, pli disvastigita, estas ke la nomo venas de *ala* (ala en kataluna), ĉar la urbo estis dokumentita per la nomoj *Aulot* kaj *Alot*. Pro tio, la blazono de Olot havas flugilon kun referenco al la nomo de la urbo.

Situacio
--------

La komunumo etendas 29,12 km2 kaj inkluzivas la urbon Olot kaj la urbon Batet de la Serra (aneksita en 1971). La teritorio estas lokita ĉe 443,4 metroj super marnivelo kaj estas proksimume je 50 km el Ĝirono, la ĉefurbo de la provinco samnoma. Ĝi estas limigita de Sant Joan les Fonts (nordoriente), Santa Pau (sudoriente), Les Preses (sudokcidente), Riudaura (okcidente) kaj La Vall de Bianya (nordokcidente).

Geografio kaj klimato
---------------------

Olot situas sur ebenaĵo ĉirkaŭata de la montoĉenoj de Valentí, Aiguanegra, la altebenaĵo Batet, Marboleny kaj Sant Valentí de la Pinya. La ebenaĵo estas trairita de la Fluvià rivero kaj la Riudaura rivereto. Estas kvar vulkanoj en la urbo de Olot: la Montolivet, la Montsacopa, la Garrinada kaj la Bisaroques.

La areo de Garrotxa estas ĝenerale pli humida ol apudaj regionoj. La jara pluvokvanto estas ĉirkaŭ 1000 mm. Laŭ kataluna popoldiro, *se ne pluvas en Uloto, ne pluvas ie ajn* (*Si no plou a Olot, no plou enlloc* en la kataluna). La minimuma temperaturo en Olot en Januaro estas ĉirkaŭ 0 ℃, kaj la maksimuma en Aŭgusto estas ĉirkaŭ 28 ℃.

Artoj kaj kulturo
-----------------

Olota artlerneja konstruaĵo, ĉe la Carme Monaĥejo
La urbo Olot havas riĉan kulturan heredaĵon. Estas pluraj bonaj ekzemploj de arkitekturo de la Modernismo kaj la "Claustre del Carme", la Karmelanina Klostro, kiu datiĝas de la Renesanco.

Koncerne al pentrarto kaj skulptarto, la graveco de la "Olot Lernejo" ne devus esti lasita ekstere. Tiu arta movado estas bone reprezentita en la Museu Regiona de la Garrotxa (la regiona muzeo). Pentrarto, skulptarto kaj ceramiko estas ŝlosilaj elementoj en la arto de Olot, por ne mencii la tradicio de la Kristnaskaj Scenoj aŭ "pessebres" kaj la mondfamaj skulptaĵoj de sanktuloj.

Nuntempe la Olot Arto Lernejo ekzistas kiel dezajn- kaj art-lernejo laŭ la nomo de Escola d'Art Superior de Disseny d'Olot kaj okupas la "Claustre del Carme" menciita supre.

Fotaro
------

* La Gigantoj de OlotLa Gigantoj de Olot
* La GigantinaLa Gigantina
* La GigantoLa Giganto
* Danco de la GrandkapulojDanco de la Grandkapuloj
* Promenejo BarcelonaPromenejo Barcelona
* Promenejo Sant RocPromenejo Sant Roc
* Plaça Clarà aŭ Parc Vell (Malnova Parko)Plaça Clarà aŭ Parc Vell (Malnova Parko)
* Plaça Clarà aŭ Parc VellPlaça Clarà aŭ Parc Vell

Referencoj
----------

1. 1 2  Piferrer, Francisco *Nobiliario de los reinos y señoríos de España*

Vidu ankaŭ
----------

* Uloto en la Vikimedia Komunejo (Multrimedaj datumoj)
* Kategorio Uloto en la Vikimedia Komunejo (Multrimedaj datumoj)

* Listo de urboj de Katalunio

  



|  |  |
| --- | --- |
| Bibliotekoj | * PeEnEo: 446737
* GND: 4481407-0
* VIAF: 125139573
* NKC: ge981187
 |